**José María RODERO Luján** (Valdepeñas, 26a de decembro 1922 - Madrido, 14a de majo 1991) estis hispana aktoro.

Kariero
-------

Li ekkarieris en la teatra trupo de María Guerrero, kaj en la 1950-aj jaroj jam estis fama aktoro en Madrido, partopreninte en teatraĵoj kiel *Plaza de Oriente* (1947) kaj *Historias de una casa* (1949), ambaŭ de Joaquín Calvo Sotelo, *El landó de seis caballos* (1950), de Víctor Ruiz Iriarte, *Soledad* (1953), de Miguel de Unamuno, *Colombe* 1953) de Jean Anouilh, *La Plaza de Berkeley* (1952), de John L. Balderston, *La casa de la noche* (1954) de Thierry Maulnier, *La herida luminosa* (1955), de Josep Maria de Sagarra, *Yo traigo la lluvia* (1957), de Richard Nasch, *La Celestina* (1957) de Fernando de Rojas kaj *Elena Osorio* (1958) de Claudio de la Torre. Post grava sukceso per *En la ardiente oscuridad*, de Antonio Buero Vallejo, li formis propran kompanion kun sia tiama edzino, la aktorino Elvira Quintillá.

Sekvis sukcesoj en la 1960-aj kaj 1970-aj jaroj, kiel *¿Dónde vas, triste de ti?* (1959), *Una tal Dulcinea* (1961), *El concierto de San Ovidio* de Antonio Buero Vallejo (1962), per kiu li jam ripetis rolojn de blinduloj, *El caballero de las espuelas de oro* (1964),​ *¿Quién quiere una copla del Arcipreste de Hita?* (1965), de José Martín Recuerda, *Corona de amor y muerte* (1966) de Alejandro Casona, *Los siete infantes de Lara* (1966), de Lope de Vega,​ *El tragaluz* de Antonio Buero Vallejo (1967), *Luces de bohemia* de Ramón María del Valle-Inclán (1970), *Los emigrados* de Sławomir Mrożek (1976), kiun li ludis kun Agustín González, *Enrique IV* (1986), *El hombre deshabitado* (1988), *Historia de un caballo* (1979),​ *Las mocedades del Cid* de Guillén de Castro (1990) kaj *Hazme de la noche un cuento* de Jorge Márquez (1991). Same substrekindas liaj partoprenoj laŭlonge de jardekoj en la Festivalo de Klasika Teatro de Mérida, per verkoj kiel *Calígula* (1963 kaj 1982), de Albert Camus; *Julio César* (1964), de William Shakespeare; kaj *La cena del rey Baltasar* (1981), de Pedro Calderón de la Barca.

Lia kinkariero ekis en 1945 kaj sekvis en sekvaj jardekoj. Sed meze de la 1970-aj jaroj li dediĉis sin prefere al televido. Li laboris kine por Luis García Berlanga, Juan Antonio Bardem, Rafael J. Salvia kaj José María Forqué, inter aliaj. Menciindas filmoj kiel *Balarrasa*, *Séptima página*, *Esa pareja feliz*, *Novio a la vista*, *Concierto mágico* kaj *La becerrada*.

En televido li oftis en la ora epoko de la televida teatro en Hispanio. Li intervenis ofte en la teatra programo *Estudio 1*, elstare ekzemple en *La muerte de un viajante* (1972), de Arthur Miller, *Las Meninas* (1974), de Antonio Buero Vallejo kaj la adaptaĵo por televido fare de Gustavo Pérez Puig el *Doce hombres sin piedad* de Reginald Rose (16a de marto 1973). Li kunprotagonistis kun Enrique San Francisco "La larga noche de los bastones blancos" (1979). Lia lasta televida interveno estis en la serio *Brigada Central* (1989).

Referencoj
----------

1. ↑  Diario ABC, eld. (2a de oktobro 1964). «Estreno de El caballero de las espuelas de oro en el Bellas Artes». Konsultita la 6an de majo 2011.
2. ↑  Diario ABC, eld. (21a de januaro 1966). «Estreno de "Los Siete Infantes De Lara" de Lope de Vega en el Español». Konsultita la 24an de majo 2011.
3. ↑  Diario ABC, eld. (26a de oktobro 1979). «Un bonito espectáculo: "Historia de un caballo"». Konsultita la 26an de majo 2011.

Eksteraj ligiloj
----------------

* en IMDb
* Protagonistas del recuerdo: José María Rodero (TVE)
	+ kopio
* Nekrologo en *ABC*, de 15a de majo 1991
* Nekrologo en *El País*, de 15a de majo 1991

  

* *En tiu ĉi artikolo estas uzita traduko de teksto el la artikolo José María Rodero en la hispana Vikipedio.*


|  |  |
| --- | --- |
| Bibliotekoj | * PeEnEo: 825401
* GND: 135725712
* LCCN: no2007034142
* VIAF: 15994964
* ISNI: 0000 0000 4557 3786
* BNE: XX1567070
 |